

REPUBLIKA HRVATSKA

VUKOVARSKO SRIJEMSKA ŽUPANIJA



**OPĆINA TOVARNIK**

**OPĆINSKI NAČELNIK**

KLASA: 022-05/21-02/07

URBROJ: 2188/12-03/01-21-16

Tovarnik, 15.12.2021.

VIJEĆNICIMA OPĆINSKOG VIJEĆA

OPĆINE TOVARNIK

**PREDMET: Prijedlog odluke o određivanju pravnih osoba od interesa za civilnu zaštitu u Općini Tovarnik**

PRAVNA OSNOVA: članka 17., stavka 3. alineje 3. Zakona o sustavu civilne zaštite ( Narodne novine br. 82/15, 118/18 i 31/20 ), članak 31. Statuta Općine Tovarnik („Službeni vjesnik Vukovarsko-srijemske županije“ br. 3/21)

PREDLAGATELJ: Načelnik Općine Tovarnik

IZVJESTITELJ: načelnik Općine Tovarnik

NADLEŽNOST ZA DONOŠENJE: Općinsko vijeće

TEKST PRIJEDLOGA:

Temeljem članka 17., stavka 1. alineje 3. Zakona o sustavu civilne zaštite. (Narodne novine 82/15, 118/18, 31/20 ) i članka 31. Statuta Općine Tovarnik ("Službeni vjesnik“ Vukovarsko-srijemske županije 3/21 ), općinsko vijeće Općine Tovarnik, na svojoj 5. sjednici održanoj 20.12.2021. donosi:

**ODLUKU**

**o određivanju pravnih osoba od interesa za civilnu zaštitu u Općini Tovarnik**

**Članak 1.**

Pravne osobe od interesa za sustav civilne zaštite na području Općine Tovarnik:

1. **Agro-Tovarnik d.o.o., Ulica vlč. I. Burika 34, Tovarnik, OIB:78629035106**

**Članak 2.**

Pravna osoba od interesa za sustav civilne zaštite iz članka 1. ove Odluke je pravna osoba koja svojim proizvodnim, uslužnim, materijalnim, ljudskim i drugim resursima je najznačajniji nositelj tih djelatnosti na području Općine Tovarnik.

**Članak 3.**

Pravna osoba iz članka 1. ove Odluke je dio operativnih snaga sustava civilne zaštite Općine Tovarnik.

**Članak 4.**

Pravnoj osobi iz članka 1. ove Odluke izvršno tijelo dostaviti će kopiju Plana zaštite i spašavanja te Civilne zaštite, koji će sadržavati točno određene mjere i aktivnosti koje treba provoditi u slučaju prijetnje, nastanka i posljedica katastrofa i velikih nesreća.

**Članak 5.**

Temeljem dostavljenih planova, pravna osoba od interesa za sustav civilne zaštite Općine Tovarnik u svojim operativnim planovima planirat će provedbu dobivenih mjera i aktivnosti.

**Članak 6.**

Po jedan primjerak (kopija) ove Odluke dostavit će se pravnoj osobi navedenoj u ovoj Odluci i Područnom uredu za zaštitu i spašavanje Vukovar.

**Članak 7.**

Odluka stupa na snagu osmi dan od dana objave u „Službenom vjesniku“ Vukovarsko-srijemske županije.

OBRAZLOŽENJE:

* na sjednici vijeća

PREDLAGATELJ

Anđelko Dobročinac, dipl.ing., općinski načelnik